CELEX: 32017D0974
Language: fi
Date: 2017-06-08 00:00:00
Title: Neuvoston päätös (YUTP) 2017/974, annettu 8 päivänä kesäkuuta 2017, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

9.6.2017   
            
            
               FI
            
            
               Euroopan unionin virallinen lehti
            
            
               L 146/143
            
         NEUVOSTON PÄÄTÖS (YUTP) 2017/974,
   annettu 8 päivänä kesäkuuta 2017,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 26 päivänä heinäkuuta 2010 päätöksen 2010/413/YUTP (1).
            
         
               (2)
            
            
               Päätöksessä 2010/413/YUTP säädetään muun muassa yhteisen kattavan toimintasuunnitelman mukaisesti luvanantojärjestelmästä, jolla tarkastellaan ydinalaan liittyviä Iraniin suuntautuvia siirtoja tai Iranin kanssa harjoitettavia toimia, jotka eivät kuulu Yhdistyneiden kansakuntien turvallisuusneuvoston päätöslauselman 2231 (2015) soveltamisalaan, ja päätetään niistä.
            
         
               (3)
            
            
               Neuvosto katsoo, että luvanantojärjestelmän ehtoja olisi muutettava, jotta valvontaa sovellettaisiin johdonmukaisesti kaikkialla unionissa.
            
         
               (4)
            
            
               Unionin lisätoimet ovat tarpeen tässä päätöksessä säädettyjen toimenpiteiden panemiseksi täytäntöön.
            
         
               (5)
            
            
               Päätös 2010/413/YUTP olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/413/YUTP seuraavasti:
   
               1)
            
            
               Korvataan 26 c artiklan 7 kohta seuraavasti:
               ”7.   Yhteiselle komissiolle on ilmoitettava 1 kohdassa tarkoitettujen tuotteiden, aineiden, laitteiden, tavaroiden ja teknologian hankinnasta Iranista jäsenvaltioiden kansalaisten toimesta tai jäsenvaltion lipun alla purjehtivaa alusta tai jäsenvaltiossa rekisteröityä ilma-alusta käyttäen riippumatta siitä, ovatko ne peräisin Iranin alueelta.”
            
         
               2)
            
            
               Muutetaan 26 d artikla seuraavasti:
               
                           a)
                        
                        
                           Korvataan 3 kohta seuraavasti:
                           ”3.   Edellä 1 ja 2 kohdassa tarkoitettuihin toimiin ryhtyvien jäsenvaltioiden on varmistettava, että ne ovat saaneet tietoja toimitetun tuotteen loppukäytöstä ja loppukäyttöpaikasta.”
                        
                     
                           b)
                        
                        
                           Korvataan 5 kohdan f alakohta seuraavasti:
                           
                                       ”f)
                                    
                                    
                                       ne ovat saaneet tietoja toimitetun tuotteen loppukäytöstä ja loppukäyttöpaikasta.”
                                    
                                 
                     
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Luxemburgissa 8 päivänä kesäkuuta 2017.
      
         
            Neuvoston puolesta
         
         
            Puheenjohtaja
         
         U. REINSALU
      
   
   
      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).